stanford-oval/wikipedia huggingface dataset:
แคมป์เลกบ็อตทอม

| แคมป์เลกบ็อตทอม |
| --- | --- |
ประเภท:   การผจญภัย  จินตนิมิต  แอคชั่น  ตลก-ความน่ากลัว 
สร้างโดย:   Eric Jacobson  Betsy McGowen 
พัฒนาโดย:   Meghan Davies  Shelley Hoffman  Robert Pincome 
เสียงของ:   Scott McCord  Melissa Altro  Darren Frost  Seychelle Gabriel  Carter Hayden  Cliff Saunders  Adrian Truss  Jonathan Wilson  Bryn McAuley 
ดนตรีแก่นเรื่องเปิด: "เพลงประกอบแคมป์เลกบ็อตทอม" โดย Parry Gripp และ Scott McCord
ประเทศแหล่งกำเนิด:  แคนาดา
ภาษาต้นฉบับ:   อังกฤษ (เสียงต้นฉบับ)  ไทย (ฉายในประเทศไทย) 
จำนวนฤดูกาล: 3
จำนวนตอน: 128 (รายชื่อตอน)
การผลิต
ผู้อำนวยการผลิต:   Eric Jacobson  Betsy McGowen  Kevin Gilles  Vince Commisso  Steve Jarosz 
ความยาวตอน: 22 นาที (11 นาทีต่อ 1 ตอน)
บริษัทผู้ผลิต:   Skywriter Media  Jam Filled Entertainment  9 Story Media Group  Teletoon Original Production 
ออกอากาศ
เครือข่าย:   เทเลตูน  ดิสนีย์เอ็กซ์ดี 
ออกอากาศ: 4 กรกฎาคม 2556 (2556-07-04) – ปัจจุบัน
แคมป์เลกบ็อตทอม (อังกฤษ: Camp Lakebottom) เป็นการ์ตูนทีวีแอนิเมชันของประเทศแคนาดา ออกอากาศครั้งแรกเมื่อวันที่ 4 กรกฎาคม 2556 (2556-07-04) โดยออกอากาศทางช่องเทเลตูน ส่วนในสหรัฐอเมริกา ออกอากาศทางช่องดิสนีย์เอ็กซ์ดี เมื่อวันที่ 13 กรกฎาคม 2556 (2556-07-13) และส่วนในประเทศไทย ออกอากาศทางช่องดิสนีย์แชนแนล
ตัวละคร

McGee
Gretchen Grietchelson
Squirt
Sawyer
Armand
Rosebud
Jordan Buttsquat
Suzi
Slimey
แหล่งข้อมูลอื่นๆ

เว็บไซต์อย่างเป็นทางการของดิสนีย์เอ็กซ์ดี
เว็บไซต์อย่างเป็นทางการของเทเลตูน เก็บถาวร 2017-05-12 ที่ เวย์แบ็กแมชชีน
แคลคูลัสหลายตัวแปร

แคลคูลัสหลายตัวแปร (อังกฤษ: multivariable calculus) เป็นส่วนขยายของแคลคูลัสที่มีตัวแปรเดียวที่เชื่อมโยงกับแคลคูลัสที่มีฟังก์ชันของหลายตัวแปร
หลักการของแคลคูลัสหลายตัวแปรนำไปใช้ศึกษาเกี่ยวกับวัตถุต่าง ๆ ได้ เช่น ความยาวของเส้นโค้ง พื้นที่ผิว ฯลฯ
แคลกูร์ลี

นครในรัฐเวสเทิร์นออสเตรเลีย
แคลกูร์ลี-โบลเดอร์ (อังกฤษ: Kalgoorlie-Boulder)
หรือชื่อไม่เป็นทางการ คือ แคลกูร์ลี เป็นนครในรัฐเวสเทิร์นออสเตรเลีย ประเทศออสเตรเลีย ตั้งอยู่ทิศตะวันออกเฉียงเหนือของเมืองเพิร์ทราว 595 km (370 mi) เมืองก่อตั้งเมื่อปี ค.ศ. 1889 โดยการรวมเมืองแคลกูร์ลีกับโบลเดอร์เข้าด้วยกัน และพัฒนาขึ้นในปี ค.ศ. 1893 ในช่วงตื่นทองคูลการ์ดี
เดือนมิถุนายน ค.ศ. 2018 เมืองมีประชากรราว 29,849 คน ลดลงจากปีที่มีประชากรสูงสุด จาก 32,966 คน ในปี 2013
แคมป์โทซอรัส

| แคมป์โทซอรัส ช่วงเวลาที่มีชีวิตอยู่: Late Jurassic  PreꞒ Ꞓ O S D C P T J K Pg N      |
| --- | --- |


การจำแนกชั้นทางวิทยาศาสตร์
ไฟลัม:: Chordata
ชั้น:: Sauropsida
อันดับใหญ่:: Dinosauria
อันดับ:: Ornithischia
อันดับย่อย:: Cerapoda
อันดับฐาน:: Ornithopoda
วงศ์:: Camptosauridae
สกุล:: Camptosaurus Marsh, 1885

Species
 C. dispar  (Marsh, 1879 [originally Camptonotus dispar]) (type)   C. aphanoecetes Carpenter & Wilson, 2008   ?C. hoggii  (Owen, 1874 [originally Iguanodon hoggii]; shown by Carpenter and Wilson, 2008, not to be a Camptosaurus)    ?C. prestwichii  (Hulke, 1880 [originally Iguanodon prestwichii]) 
ชื่อพ้อง
 Camptonotus Marsh, 1879 non Uhler, 1864 (preoccupied)    ?Brachyrophus Cope, 1878   ?Cumnoria Seeley, 1888   ?Symphyrophus Cope, 1878
แคมป์โทซอรัส (อังกฤษ: En:Camptosaurus - กิ้งก่าหลังโค้ง) มีชีวิตอยู่ในช่วงปลายยุคจูแรสสิค ทางตะวันตกของทวีปอเมริกาเหนือ ชื่อหมาย  ชื่อนี้มาจากโครงสร้างของมันที่สามารถยืนตรง 2 เท้าหรือ 4 เท้าก็ได้  ขนาดตัวไม่ใหญ่มากนัก ความยาวประมาณ 6.5 เมตร และ ส่วนสูง 2 เมตรจากพื้นถึงเอว และประมาณน้ำหนัก 785-874 กิโลกรัม เป็นไดโนเสาร์ในกลุ่มสะโพกนก (Ornithischia) รุ่นแรกๆของกลุ่มสายพันธุ์ที่ต่อไปในสมัยหลังจะวิวัฒนาการไปเป็น อิกัวโนดอน และ ไดโนเสาร์ตระกูลปากเป็ดในยุคครีเทเชียส มันมีปากตัด เพื่อเอาไว้สำหรับกินพืชในป่า
เป็นไดโนเสาร์ที่ไม่ได้มีขนาดอาวุธป้องกันตัวครบเครื่องแบบสเตโกซอรัส หรือ มีขนาดใหญ่ร่างยักษ์อย่างซอโรพอด ฝีเท้าก็ไม่ว่องไวนักเนื่องจากน้ำหนักตัวที่หนักไป (จนต้องยืน 4 ขา ในบางเวลา) จึงมักกลายถูกล่าเป็นเหยื่อจากพวกไดโนเสาร์กินเนื้อในป่า จนกระทั่งมันเริ่มวิวัฒนาการไปเป็น ไดโนเสาร์ร่างใหญ่ติดอาวุธอย่างอิกัวโนดอน
ประวัติการค้นพบ

วันที่ 4 กันยายน 2422 วิลเลียม ฮาร์โลว์ (William Harlow) และในปีเดียวกันนั้น ศาสตราจารย์ Othniel Charles Marsh ได้อธิบายและตั้งชื่อว่า Camptonotus หรือ "flexible back" มาจาก (ภาษากรีกκάμπτω, "bend" โค้ง และνῶτον, "back" หลัง)
แหล่งข้อมูลอื่น

Iguanodontia at Thescelosaurus! เก็บถาวร 2009-04-25 ที่ เวย์แบ็กแมชชีน
แคลฟวิคอร์ด

แคลฟวิคอร์ด
แคลฟวิคอร์ด (อังกฤษ: clavichord; เรียกโดยย่อว่า clav แคลฟ หรือ clavi แคลฟวี) เป็นเครื่องดนตรีที่มีลักษณะคล้ายเปียโน เป็นเครื่องดนตรีประเภทลิ่มนิ้ว (Keybroad instruments) ในยุคแรก ๆ ประเภทเกิดเสียงได้ จากการดีดโดยมีสายเสียงที่ขึงไปตามส่วนรูปของกล่องไม้สี่เหลี่ยม กว้างประมาณ 2 ฟุต ยาวประมาณ 4 ฟุต มีแถวของลิ่มนิ้วประมาณ 3 อ็อกเทฟ ส่วนปลายสุดของคีย์จะมีกลไกการงัดหรือแตะของลิ่มทองเหลืองเล็ก ๆ เมื่อผู้เล่นกดคีย์ลงไปลิ่มทองเหลืองนี้ก็จะยกขึ้นและตีไปที่สายเสียงเพื่อทำให้เกิดเสียง แคลฟวิคอร์ดเป็นเครื่องดนตรีประเภทลิ่มนิ้วประเภทแรกที่สามารถเล่นได้ทั้งเบาและดังโดยเปลี่ยนแปลงน้ำหนักการกดคีย์ เสียงที่ได้จากแคลฟวิคอร์ดมีความไพเราะและนุ่มนวล
โยฮันน์ เซบาสเตียน บาค (ค.ศ.1685-1750) ได้ประพันธ์เพลงที่มีชื่อว่า "Well-Tempered Clavier" ซึ่งมี prelude and fugue จำนวน 48 บทสำหรับบรรเลงด้วยแคลฟวิคอร์ดโดยเฉพาะ โดยผลงานชิ้นนี้ถือเป็นผลงานชิ้นสำคัญของบาคเลยทีเดียว เนื่องจากบทเพลงสามารถดึงเอาจุดเด่นของลักษณะเสียงและเทคนิคของแคลฟวิคอร์ดให้บรรเลงได้อย่างไพเราะงดงาม
| ด ค กเครื่องดนตรีลิ่มนิ้ว |
| --- | --- | --- |
| สากล |  หีบเพลงชัก  คาริลลอน  แคลฟวิคอร์ด  ฮาร์ปซิคอร์ด  ออร์แกน  เปียโน  ซีเลสตา  |  |
แคดเมียม

แคดเมียม (อังกฤษ: Cadmium) คือธาตุเคมีที่มีหมายเลขอะตอม 48 และสัญลักษณ์คือ Cd แคดเมียมเป็นโลหะทรานซิชันสีขาว-ฟ้า เป็นธาตุมีพิษ ในธรรมชาติพบอยู่ในแร่สังกะสี แคดเมียมใช้ประโยชน์ในการทำแบตเตอรี่
การประยุกต์

แคดเมียมส่วนใหญ่ (3 ใน 4 ส่วน) ใช้สำหรับผลิตถ่านไฟฟ้า (โดยเฉพาะ ถ่าน Ni-Cd) และส่วนที่เหลือ (1 ใน 4 ส่วน) ส่วนใหญ่ใช้สำหรับทำสีผง สารเคลือบ และโลหะชุบ และเป็นสารทำให้พลาสติกมีความเสถียร อื่น ๆ มีเช่น
ใช้ในโลหะผสมบางชนิดที่มีจุดหลอมละลายต่ำ
เนื่องจากสัมประสิทธิ์แรงเสียดทาน (coefficient of friction) ต่ำ และทนทานต่อความล้า จึงใช้ในโลหะผสมสำหรับการรองรับ (bearing alloys)
แคดเมียม 6% ใช้ในการชุบโลหะด้วยไฟฟ้า
บัดกรีหลายชนิดมีแคดเมียมผสม
ใช้เป็นตัวกีดกั้นเพื่อควบคุมการแตกตัวทางนิวเคลียร์
สารประกอบที่มีแคดเมียมใช้ในตัวฟอสเฟอร์ (phosphor) ของโทรทัศน์ขาวดำ รวมถึงฟอสเฟอร์สีน้ำเงินและสีเขียว สำหรับหลอดภาพของโทรทัศน์สี
มีเกลือแคดเมียมหลายชนิด โดยที่แคดเมียม ซัลไฟด์เป็นเกลือที่ปรากฏมากที่สุด ซัลไฟด์ใช้เป็นสีเหลืองผง ส่วนแคดเมียม ซีลีไนด์ ใช้เป็นสีแดงผง มักเรียกว่า cadmium red
ใช้ในสารกึ่งตัวนำบางชนิด เช่น แคดเมียม ซัลไฟด์ แคดเมียม ซีลีไนด์ และแคดเมียม เทลลูไรด์ซึ่งสามารถใช้สำหรับการตรวจจับแสง หรือโซลาร์เซลล์ HgCdTe มีความไวต่ออินฟราเรด
สารประกอบแคดเมียมบางชนิดใช้ใน PVC เป็นตัวทำเสถียร
ใช้ในเครื่องตรวจจับนิวตริโนเครื่องแรก
ใช้บล็อก ช่องแคลเซียมที่ขึ้นกับแรงดันไฟฟ้า จากการฟลักซิง (fluxing) ไอออนของแคลเซียม ในชีววิทยาโมเลกุล
ความเป็นพิษ

แคดเมียมเป็นพิษต่อแบคทีเรียโดยเข้าไปแทนที่ไอออนที่จำเป็นต่อการทำงานของเอนไซม์ เช่น สังกะสี หรือจับกับหมู่ –SH ของเอนไซม์ ทำให้เอนไซม์ไม่ทำงาน คนที่ได้รับแคดเมียมมากเกินไปจะเป็นโรคอิไต-อิไต
ผลกระทบที่เข้าสู่ร่างกาย > เมื่อมีการสะสมในระยะยาว จะมีผลกระทบต่อร่างกายดังนี้

1.	หากมีการสะสมมากเกินไปในร่างกายจะทำให้คน หรือสัตว์ที่ได้รับสารแคดเมียม มีโอกาสเป็นหมันได้
2.	แคดเมียมยังเป็นสารที่ก่อให้เกิดโรคมะเร็งและต่อมลูกหมาก
3.	เมื่อแคดเมียมได้เข้าสู่ร่างกายอาจก่อให้เกิดโรคความดันโลหิตสูง
4.	การสูดดมแคดเมียมและไปสะสมในร่างกายจะทำให้เกิดการเจ็บปวดที่กระดูก และทำให้เกิดกระดูกผุ ซึ่งส่งผลให้เกิดเป็นโรคอิไตอิไต
5.	แคดเมียมสามารถสะสมได้ในร่างกายโดยเฉพาะที่ไต อีกทั้งยังทำลายระบบประสาท เช่น ระบบประสาทการดมกลิ่น และเลือดจาง
การรับสารแคดเมียมในระยะสั้น
ผลกระทบที่เข้าสู่ร่างกาย > การรับสารแคดเมียมในระยะสั้นนั้นจะมีอาการดังต่อไปนี้

1.	การจับไข้
2.	มีอาการหนาวๆร้อนๆ
3.	ปวดศีรษะ
4.	อาเจียน
ซึ่งหากมีอาการเหล่านี้นาน 20 ชั่วโมงก็จะเกิดอาการแน่นหน้าอก ไอรุนแรง และน้ำลายฟูมปากตามมา ซึ่งผู้ที่มีโอกาสได้รับสารส่วนใหญ่จะเป็นคนงานในโรงงานอุตสาหกรรม เช่น โรงงานอุตสาหกรรมรถยนต์ มอเตอรไซด์ หรือโรงงานอุตสาหกรรมที่มีการเชื่อมเหล็กที่มีแคดเมียมเป็นองค์ประกอบ
กฎหมายในการใช้สารแคดเมียม

สารแคดเมียม มีการตั้งกฎหมายการใช้โดยคณะกรรมาธิการยุโรปได้ร่างกฎหมายเรื่องการใช้สารอันตราย โดยจำกัดปริมาณการใช้สารอันตราย เพื่อลดผลกระทบที่มีต่อสุขภาพประชาชนและสิ่งแวดล้อม     ซึ่งแคดเมียมจัดเป็นสารอันตรายที่ตรงตามกฎหมายกำหนด โดยการใช้แคดเมียมนั้นมีการจำกัดสารปริมาณสูงสุดได้ 100 (ppm: part permilion) และอนุญาตใช้สารแคดเมียม ในปริมาณสูงสุดมากกว่าปกติได้ในการผลิตสารเคลือบผิวผลิตภัณฑ์
แม่น้ำจินซู (Jinzū River) เคยเกิดการปนเปื้อนของแคดเมียม
เค็ง ชิมูระ

| เค็ง ชิมูระ   Ken Shimura   志村 けん |
| --- | --- |
เกิด: 20 กุมภาพันธ์ พ.ศ. 2493 ยาซูโนริ ชิมูระ    (ญี่ปุ่น: 志村 康徳; โรมาจิ: Shimura Yasunori)
เสียชีวิต: 29 มีนาคม พ.ศ. 2563 (70 ปี) โตเกียว ประเทศญี่ปุ่น
อาชีพ: นักแสดง
ปีที่แสดง: 2515 - 2563
ฐานข้อมูล
IMDb
เค็ง ชิมูระ (อังกฤษ: Ken Shimura; ญี่ปุ่น: 志村 けん; โรมาจิ: Shimura Ken) ชื่อจริง ยาซูโนริ ชิมูระ (อังกฤษ: Yasunori Shimura) (ญี่ปุ่น: 志村 康徳; โรมาจิ: Shimura Yasunori) เกิดเมื่อวันที่ 20 กุมภาพันธ์ พ.ศ. 2493 ในเมืองฮิงาชิมูรายามะ จังหวัดโตเกียว ประเทศญี่ปุ่น  เป็นนักแสดงตลกชาวญี่ปุ่นที่มีชื่อเสียงมากคนหนึ่ง
ชิมูระเข้ามาร่วมทีมคณะตลก The Drifters ในปี 1974 โดยที่มี ชะ คาโต อยู่ในคณะนี้มาแต่แรก  โดยแสดงอยู่ในรายการ Hachiji Da Yo! Zen'in Shugo! (ออกอากาศทางสถานีโทศทัศน์ TBS ทุกวันเวลา 2 ทุ่ม) จนรายการถูกยุบไปในปี 1985
จากนั้นในปีเดียวกัน ชิมูระและชะ คาโตได้จับมือกันทำรายการ Fun TV with Kato-chan and Ken-chan หรือที่รู้จักกันในเมืองไทยว่า คู่หู คู่ฮา ซึ่งเป็นรายการตลก ที่ล้อเลียนสภาพชีวิตของชาวญี่ปุ่นร่วมสมัย ในสไตล์เดียวกันกับดาวตลกจากตะวันตกอย่างเบนนี ฮิล และคาโรล เบิร์นเน็ต เคยทำมาแล้ว
โดยจุดเด่นของรายการ อยู่ที่การเปิดให้แฟนรายการ ส่งภาพโฮมวิดีโอมาให้คาโตและเค็งมาช่วยกันยำ ซึ่งทำให้การถ่ายภาพแบบแคมคอเดอร์กลายเป็นที่นิยม ซึ่งในปี 1989 วิน ดิ โบนา โปรดิวเซอร์ชาวอเมริกัน ได้จับมือกับสถานี TBS เพื่อสร้างรายการในแบบคล้ายๆกันนี้ ในรายการโทรทัศน์ของตะวันตก ซึ่งเป็นต้นแบบของรายการ America's Funniest Home Videos
ผลงาน > โทรทัศน์

[1974-1985] Hachiji Da Yo! Zen'in Shugo! ( TBS )
[1985] Fun TV with Kato-chan and Ken-chan
[2007] Dorifu daibakushô hôsô sanjû sshû nen kinen bangumi
ผลงาน > ภาพยนตร์

[1999] Railroad Man (ญี่ปุ่น: 鉄道員; โรมาจิ: ぽっぽや; ทับศัพท์: Poppoya)
ผลงาน > โฆษณา

キリンビール株式会社
株式会社レダ
アース製薬株式会社
株式会社SANKYO
ผลงาน > หนังสือ

[xx.10.2000] 「変なおじさんリタ～ンズ」
[10.03.2002] 「変なおじさん〈完全版〉」
[xx.03.2002] 「志村流－金・ビジネス・人生の成功哲学－」
[xx.02.2003] 「志村けん わたしはあきらめない」
[xx.10.2003] 「これでカラダだいじょうぶだぁ～! －志村けんのズボラ健康術－」
[19.02.2004] 「志村流 遊び術」
ผลงาน > ซีดี/ดีวีดี

[05.12.2001] 「銀座あたりでギン!ギン!ギン!」
[05.06.2002] 「アイ～ン体操・アイ～ン!ダンスの唄 バカ殿様とミニモニ姫。」
[27.01.2006] 「志村けんのバカ殿様 DVD-BOX」
เกร็ดเล็กน้อย

ชื่อ เค็ง ของเขา เอามาจากชื่อพ่อที่มีชื่อว่า เค็งจิ(憲司)
เค็ง ชิมูระ เป็นคนที่มีชื่อเสียง ไม่เฉพาะในญี่ปุ่นเท่านั้น แต่ทั้งในไต้หวัน, ไทย และ อินเดียก็มีคนรู้จักเขาเยอะเช่นเดียวกัน 
 และหนึ่งในแฟนๆ ที่ชอบเขา ก็มี ทาเกชิ คาเนชิโร รวมอยู่ด้วย.
แหล่งข้อมูลอื่น

สถานีย่อยประเทศญี่ปุ่น
เว็บไซต์อย่างเป็นทางการ (อังกฤษ)
official page เก็บถาวร 2005-11-25 ที่ เวย์แบ็กแมชชีน (ญี่ปุ่น)
IMDb (อังกฤษ)
วิกิพีเดีย (อังกฤษ)
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  ญี่ปุ่น 
วิชาการ:  CiNii 
ศิลปิน:  มิวสิกเบรนซ์
แครอล แดนเวอร์ส (จักรวาลภาพยนตร์มาร์เวล)

| แครอล แดนเวอร์ส |
| --- | --- |
ตัวละครใน จักรวาลภาพยนตร์มาร์เวล
ปรากฏครั้งแรก: กัปตันมาร์เวล (2019)
เค้าโครงจาก: แครอล แดนเวอร์ส โดย รอย ทอมัส Gene Colan
ดัดแปลงโดย:   Anna BodenRyan Fleck  Geneva Robertson-Dworet  นิโคล เพิร์ลแมน  เม็ก เลอฟูฟ 
แสดงโดย:   บรี ลาร์สัน  Mckenna Grace (อายุ 13 ปี)  London Fuller (อายุ 6 ปี) 
ข้อมูลตัวละครในเรื่อง
นามแฝง:   กัปตันมาร์เวล  Vers  อเวนเจอร์ 
เผ่าพันธุ์: ลูกผสมมนุษย์–ครี
ตำแหน่ง: กัปตัน
อาชีพ:   อเวนเจอร์  Starforce warrior  Fighter pilot 
สังกัด:   อเวนเจอร์  สกรูลส์  สตาร์ฟอร์ซ  จักรวรรดิครี  กองทัพอากาศสหรัฐ 
แครอล แดนเวอร์ส (อังกฤษ: Carol Danvers) เป็นตัวละครที่แสดงโดย บรี ลาร์สัน ในภาพยนตร์แฟรนไชส์จักรวาลภาพยนตร์มาร์เวล (MCU) ซึ่งมีพื้นฐานมาจากตัวละครมาร์เวลคอมิกส์ที่มีชื่อเดียวกันซึ่งรู้จักกันทั่วไปในชื่อ กัปตันมาร์เวล ในภาพยนตร์แดนเวอร์สเป็นอดีตนักบินขับไล่ของกองทัพอากาศสหรัฐที่ได้รับความสามารถเหนือมนุษย์จากการทดสอบเครื่องยนต์ความเร็วแสงผิดพลาด และเธอได้สัมผัสกับพลังงานจักรวาลของเทสเซอร์แรคท์ และต่อมาได้กลายเป็นลูกผสมระหว่างมนุษย์-ครี ผ่านการถ่ายเลือด
ในปี พ.ศ. 2563 ตัวละครดังกล่าวได้ปรากฏตัวในภาพยนตร์สองเรื่องคือ กัปตัน มาร์เวล และ อเวนเจอร์ส: เผด็จศึก และเสียงพากย์ของเธอที่ได้ยินในตอนต่าง ๆ ของเรื่อง แวนด้าวิชั่น แดนเวอร์สจะกลับมาในภาพยนตร์เรื่องใหม่ กัปตัน มาร์เวล 2 รวมถึงซีรีส์ดิสนีย์+เรื่อง วอทอีฟ...?
แครอน (ดาวบริวาร)

ระวังสับสนกับ แครอน
| --- | --- |
  ภาพถ่ายแครอนจากยาน นิวฮอไรซันส์ เมื่อวันที่ 14 กรกฎาคม 2558
ลักษณะของวงโคจร 
 ต้นยุคอ้างอิง 2,452,600.5
กึ่งแกนเอก:: 19,571 ± 4 กม.
ความเยื้องศูนย์กลาง:: 0.00000 ± 0.00007
คาบการโคจร:: 6.387230 ± 0.000001 วัน  (6 วัน 9 ชั่วโมง 17 นาที 36.7 ± 0.1 วินาที)
ความเอียง:: 112.78±0.02° (to the ecliptic) 0.00°±0.014° (to Pluto's equator) 119.59±0.02° (to Pluto's orbit)
ดาวบริวารของ:: ดาวพลูโต
แครอน (อังกฤษ: Charon) เป็นดาวบริวารของดาวพลูโต ที่ถูกค้นพบเมื่อ พ.ศ. 2521 โดยเจมส์ คริสตี (James W. Christy) นักดาราศาสตร์แห่งหอดูดาวกองทัพเรือสหรัฐ ทุกวันนี้นักดาราศาสตร์พบว่า แครอนมีขนาดใกล้เคียงกับพลูโต คือมีเส้นผ่านศูนย์กลางประมาณ 1,207 กิโลเมตร ขณะที่พลูโตมีเส้นผ่านศูนย์กลางประมาณ 2,390 กิโลเมตร และจากนิยามใหม่ของดาวเคราะห์และดาวเคราะห์แคระ อาจถือได้ว่า แครอนและพลูโตเป็นดาวคู่ที่เป็นดาวเคราะห์แคระอยู่ในแถบไคเปอร์ ภายหลังการค้นพบดาวบริวารอีกสองดวงของพลูโต คือ นิกซ์ (Nix) และไฮดรา (Hydra) เมื่อ พ.ศ. 2548 บางครั้งนักดาราศาสตร์ก็เรียกแครอนว่า พลูโต I
การค้นพบแครอน

เมื่อวันที่ 22 มิถุนายน พ.ศ. 2521 เจมส์ คริสตี ได้พบแครอนโดยบังเอิญ จากการศึกษาภาพถ่ายของพลูโต เพื่อคำนวณหาข้อมูลวงโคจร เขาพบว่าด้านหนึ่งของผิวดาว มีรอยป่องแปลกๆ รอยป่องนี้ดูจะเคลื่อนไปรอบพลูโตทุก 6.4 วัน เขาสรุปว่านั่นคือดาวบริวารของพลูโต  และตั้งชื่อดาวดวงนี้ว่า แครอน (Charon) ตามชื่อของ คนพายเรือพาวิญญาณ ข้ามแม่น้ำแห่งความตายไปสู่อาณาจักรของเฮดีส (พลูโต) ในตำนานกรีก และเพื่อเป็นเกียรติแก่ภรรยาของเขา ที่ชื่อ ชาร์ลีน
นักดาราศาสตร์จะได้ศึกษาแครอนและพลูโตอย่างละเอียดในปี พ.ศ. 2558 เมื่อยานนิวฮอไรซันส์ของนาซา ซึ่งถูกปล่อยเมื่อวันที่ 19 มกราคม พ.ศ. 2549 เดินทางไปถึงวงโคจรของดาวทั้งสองในเดือนกรกฎาคม พ.ศ. 2558
ภาพถ่ายของพลูโต ที่ทำให้เจมส์ คริสตี ค้นพบแครอน
แคลร์ เดนส์

| แคลร์ เดนส์ |
| --- | --- |
เดนส์ใน ค.ศ. 2007
เกิด: แคลร์ แคทเธอริน เดนส์  (1979-04-12) 12 เมษายน ค.ศ. 1979 (45 ปี) นครนิวยอร์ก สหรัฐ
การศึกษา: Lycée Français de Los Angeles
อาชีพ: นักแสดง
ปีปฏิบัติงาน: ค.ศ. 1992–ปัจจุบัน
คู่สมรส: ฮิว แดนซี (สมรส 2009)
คู่รัก: บิลลี ครูดัป (2003–2006)
บุตร: 3 คน
แคลร์ แคทเธอริน เดนส์ (อังกฤษ: Claire Catherine Danes, เกิดเมื่อวันที่ 12 เมษายน ค.ศ. 1979) เป็นนักแสดงชาวอเมริกัน เป็นที่รู้จักในผลงานการแสดงละครโทรทัศน์เรื่อง My So-Called Life ทางช่องเอบีซี ในบทแอนเจลา เชส และผลงานการแสดงภาพยนตร์อย่าง โรมิโอ + จูเลียต (รับบทจูเลียต) ฅนเหล็ก 3 กำเนิดใหม่เครื่องจักรสังหาร (รับบทเคต บรูว์สเตอร์) เธอเคยได้รับรางวัลลูกโลกทองคำ 4 สมัยและได้รับรางวัลไพรม์ไทม์เอมมี 3 สมัย เธอยังเคยเป็นพากย์เสียงให้ภาพยนตร์เรื่อง เจ้าหญิงจิตวิญญาณแห่งพงไพร
แคลกะรี

| แคลกะรี Calgary |
| --- | --- |
เมือง
เมืองแคลกะรี City of Calgary

สมญา: Cowtown, The Stampede City
คำขวัญ: "ก้าวไปข้างหน้า"  "Onward"
สถานที่ตั้งของเมืองแคลกะรีในรัฐแอลเบอร์ตา
พิกัด: 51°02′42″N 114°03′26″W﻿ / ﻿51.04500°N 114.05722°W﻿ / 51.04500; -114.05722
ประเทศ: แคนาดา
รัฐ: รัฐแอลเบอร์ตา
Region: Calgary Region
Census division: 6
ก่อตั้ง: ค.ศ. 1875
Incorporated   - Town :  November 7, 1884
 - City: January 1, 1894
การปกครอง
 • Mayor: Naheed Nenshi  (Past mayors) 
 • Governing body: Calgary City Council
 • Manager: Owen A. Tobert
 • MPs:  List of MPs Diane Ablonczy Rob Anders Stephen Harper Jason Kenney Deepak Obhrai Michelle Rempel Lee Richardson Devinder Shory 
 • MLAs:  List of MLAs Cindy Ady Moe Amery Manmeet Bhullar Lindsay Blackett Neil Brown Wayne Cao Harry B. Chase Alana DeLong Jonathan Denis Kyle Fawcett Heather Forsyth Yvonne Fritz Kent Hehr Paul Hinman Arthur Johnston Darshan Kang Ron Liepert Alison Redford David Rodney David Swann Dave Taylor Len Webber Teresa Woo-Paw 
พื้นที่  (2006) 
 • เมือง: 726.50 ตร.กม. (280.50 ตร.ไมล์)
 • รวมปริมณฑล: 5,107.43 ตร.กม. (1,971.99 ตร.ไมล์)
ความสูง: 1,048 เมตร (3,438 ฟุต)
ประชากร (2006)
 • เมือง: 988,193 คน (3rd) คน
 • ความหนาแน่น: 1,360.2 คน/ตร.กม. (3,523 คน/ตร.ไมล์)
 • รวมปริมณฑล: 1,079,310 (5th) คน
 • ความหนาแน่นรวมปริมณฑล: 227.5 คน/ตร.กม. (589 คน/ตร.ไมล์)
 • Demonym: Calgarian
เขตเวลา: UTC−7 (MST)
 • ฤดูร้อน  (เวลาออมแสง): UTC−6 (MDT)
Postal code span: T1Y to T3R
รหัสพื้นที่: 403, 587
เว็บไซต์: calgary.ca
แคลกะรี (อังกฤษ: Calgary) เป็นเมืองในรัฐแอลเบอร์ตา ประเทศแคนาดา ตั้งอยู่ทางตอนใต้ของประเทศ ตั้งอยู่ที่ริมฝั่งแม่น้ำโบว์ ในปี ค.ศ. 2006 เมืองนี้มีประชากร 988,193 คน ทำให้เป็นนครบาลที่ใหญ่เป็นอันดับ 3 ของแคนาดา และเป็นเมืองใหญ่ที่สุดในรัฐแอลเบอร์ตา
แคลกะรีเป็นศูนย์กลางผลิตน้ำมันและก๊าซธรรมชาติ กสิกรรม และการท่องเที่ยว ในปี ค.ศ. 1988 ที่นี่คือเมืองแรกในแคนาดาที่เป็นเจ้าภาพจัดโอลิมปิกฤดูหนาว
เคอร์บี: ไรต์แบคแอตยา!

| --- | --- |
เคอร์บี: ไรต์แบคแอตยา!
星のカービィ (Hoshi no Kābī)
ชื่อภาษาอังกฤษ: Kirby: Right Back at Ya!
แนว: สุขนาฏกรรม จินตนิมิต
อนิเมะ
กำกับโดย: โซจิ โยชิกาวะ
อำนวยการสร้างโดย: ซาโตรุ อิวาตะ ไทเฮ ยามานาชิ เซอิจิ ฮิราโนะ ทาเกยูกิ โอกาซากิ
เขียนบทโดย: โซจิ โยชิกาวะ
ดนตรีโดย: อากิระ มิยางาวะ
สตูดิโอ: Studio Sign Studio Comet
ถือสิทธิ์โดย: ออสตราเลเชีย Magna Pacific (DVD)แคนาดา Nelvana (2002-2009) (TV)อเมริกาเหนือ 4Kids Entertainment (2002–2009) (TV) 20th Television (TV distribution) Funimation (VHS/DVD distribution released by 4Kids Home Video)
ฉาย: JP: 6 ตุลาคม ค.ศ. 2001 – 27 กันยายน ค.ศ. 2003 NA: 14 กันยายน ค.ศ. 2002 – 9 ธันวาคม ค.ศ. 2006
เคอร์บี: ไรต์แบคแอตยา! (อังกฤษ: Kirby: Right Back at Ya!) รู้จักกันในประเทศญี่ปุ่นว่า โฮชิ โนะ คาบี (ญี่ปุ่น: 星のカービィ; โรมาจิ: Hoshi no Kābī แปลตรงตัว: เคอร์บีแห่งดวงดาว) เป็นอนิเมะญี่ปุ่นที่สร้างโดยบริษัทวาร์ปสตาร์ (Warpstar Inc.) และมีฐานจากเคอร์บี แฟรนไชส์ของนินเท็นโด ตัวซีรีส์มีถึง 100 ตอนที่เริ่มเผยแพร่ตั้งแต่วันที่ 6 ตุลาคม ค.ศ. 2001 ถึง 27 กันยายน ค.ศ. 2003 โดยฉายผ่านสถานีโทรทัศน์จูบู-นิปปงในญี่ปุ่น ส่วนทางสหรัฐจะฉายผ่านทางฟอกซ์บ็อกซ์ ซึ่งเริ่มฉายตอนแรกในวันที่ 14 กันยายน ค.ศ. 2002จนถึงปลายค.ศ. 2006
ในอนิเมะตามถึงเรื่องราวของเคอร์บี สิ่งมีชีวิตที่มีสีชมพู รูปร่างกลม มีนิสัยคล้ายเด็กที่ไม่สามารถพูดได้ชัดเจน แต่สามารถมีพลังใหม่ชั่วคราวโดยการดูดเจ้าของพลัง ยานของเคอร์บีชนใกล้กับหมู่บ้านแคปปีทาวน์ (Cappy Town) ที่ดาวป็อปสตาร์ แล้วเป็นเพื่อนกับพี่น้องผิวเหลืองสองคนชื่อทิฟฟ์กับทัฟฟ์และเพื่อนของพวกเขา โฟโลโลกับฟาลาลา อย่างรวดเร็ว ในแต่ละตอนของซีรีส์ เคอร์บีและเพื่อนของเขาเอาตัวรอดจากคิงเดเดเดกับเอสคาร์กูน ผู้ช่วยของพระองค์ ที่มักจัดการเคอร์บีโดยการใช้สัตว์ประหลาดที่สั่งจาก NME (ไนต์แมร์เอ็นเตอร์ไพรส์; NightMare Enterprises)
ตัวละคร

เคอร์บี เป็นนักรบแห่งดวงดาว (Star Warrior) วัยเด็ก เพราะยานของนักรบแห่งดาวถูกออกแบบมาเพื่อไปในที่ที่มีปีศาจอยู่ ยานของเคอร์บีพบปีศาจที่เดเดเดสั่งมาและถูกปลุกก่อนกำหนดถึง 200 ปี เขาไม่ค่อยพูดมาก เพราะพูดแต่คำว่า "โปโย" (poyo) และคำกับเสียงที่ไม่สามารถต่อเป็นประโยคได้ บางครั้งก็พูดภาษาของพวกเขา โดยใช้คำโปรดของเขาคือ "ซูอิกะ" (suika แตงโมในภาษาญี่ปุ่น) หรือพูดในสิ่งที่คนอื่นพูดซ้ำ
ทิฟฟ์เป็นลูกสาวของรัฐมนตรี อาศัยอยู่ในปราสาทของเดเดเด เธอมีความฉลาดมากในวัยของเธอ และสนใจในเรื่องสิ่งแวดล้อม โดยเฉพาะสาขาชีววิทยาทางทะเล เธอมีอารมณ์โมโหง่าย โดยเฉพาะเมื่อเธอคิดว่าสิ่งที่คิงเดเดเดทำไม่ช่วยอะไรเลย ทิฟฟ์เป็นคนเดียวที่สามารถเรียกวาร์ปสตาร์ของเคอร์บีได้
ทัฟฟ์ เป็นน้องชายของทิฟฟ์ที่มีผมลายซิกแซ็กซ่อนดวงตาข้างใน เขามีพฤติกรรมตรงข้ามกับพี่สาวโดยสิ้นเชิง โดยชอบไปเล่นข้างนอกมากกว่าอ่านหนังสือ
คิงเดเดเด เป็นผู้นำที่อ้างสิทธิครองราชย์แห่งดรีมแลนด์ ไม่มีใครกล้าให้พระองค์ออกจากบัลลังก์ ถึงแม้ว่าพระองค์มักทำร้ายเด็ก ๆ และสิ่งแวดล้อม แต่ความเกลียดชังเคอร์บีอย่างมากทำให้พระองค์ซื้อสัตว์ประหลาดจาก HolyNightMare Co. (NightMare Enterprises ในพากย์อังกฤษ) และสร้างความโกลาหลแก่ประชาชนดรีมแลนด์
เอสคาร์กูน เป็นหอยทากแบบมานุษยรูปนิยมที่เคยอาศัยอยู่กับแม่ในฟาร์มก่อนที่จะออกไปทำมาหากิน แต่ถึงแม้ว่าเอสคารกูนจะมีการศึกษา และรู้เรื่องเกี่ยวกับเคมีและไฟฟ้า (แม้แต่เขียนหนังสือพฤกษศาสตร์) เขาก็ยังคงทำงานให้กับเดเดเดเป็นเวลาหลายปีในฐานะผู้ช่วยกับกระสอบทราย
เมตาไนต์ทำงานให้กับเดเดเด เช่นเดียวกันกับซอร์ตไนต์ (Sword Knight) กับเบลดไนต์ (Blade Knight) ผู้ติดตามของเขา อย่างไรก็ตาม มีการเปิดเผยว่าเมตาไนต์เป็นนักรบแห่งดวงดาวเหมือนกับเคอร์บี และเป็นหนึ่งในผู้รอดสงครามกับไนต์แมร์ เขาถือดาบศักดิ์สิทธิ์กาแลกเซีย (sacred sword Galaxia) ซึ่งเป็นดาบที่มีไม่กี่คนเท่านั้นที่ถือได้
ทำหน้าเป็นภาพลักษณ์ของไนต์แมร์เอ็นเตอร์ไพรส์ (Nightmare Enterprises) และขายของ (และโฆษณา) สินค้าจากบริษัทที่ใจกลางของป้อมไนต์แมร์
ไนต์แมร์เป็นวายร้ายหลักของซีรีส์และเป็นประธานของไนต์แมร์เอ็นเตอร์ไพรส์ ในตอนส่วนใหญ่เขาปรากฏตัวแค่เงา ส่วนร่างที่แท้จริงถูกเปิดเผยในช่วงตอนสุดท้าย เขาเติบโตจากความทุกข์ทรมาน สร้างสัตว์ประหลาดเพื่อขายในบริษัทของตน และใช้ทหารเข้ายึดครองจักรวาลเพื่อให้ตนมีอำนาจมากขึ้น
ตอน

| ซีซัน | ซีซัน | ตอน | วันเผยแพร่> ตอนแรก (ญี่ปุ่น) | วันเผยแพร่> ตอนสุดท้าย (ญี่ปุ่น) | วันเผยแพร่> ตอนแรก (อังกฤษ) | วันเผยแพร่> ตอนสุดท้าย (อังกฤษ) |
| --- | --- | --- | --- | --- | --- | --- |
|  | 1 | 26 | 6 ตุลาคม ค.ศ. 2001 (2001-10-06) | 30 มีนาคม ค.ศ. 2002 (2002-03-30) | 14 กันยายน ค.ศ. 2002 (2002-09-14) | 16 กันยายน ค.ศ. 2006 (2006-09-16) |
|  | 2 | 25 | 6 เมษายน ค.ศ. 2002 (2002-04-06) | 5 ตุลาคม ค.ศ. 2002 (2002-10-05) | 7 ธันวาคม ค.ศ. 2002 (2002-12-07) | 23 กันยายน ค.ศ. 2006 (2006-09-23) |
|  | 3 | 25 | 12 ตุลาคม ค.ศ. 2002 (2002-10-12) | 29 มีนาคม ค.ศ. 2003 (2003-03-29) | 6 กันยายน ค.ศ. 2003 (2003-09-06) | 16 ตุลาคม ค.ศ. 2004 (2004-10-16) |
|  | 4 | 24 | 5 เมษายน ค.ศ. 2003 (2003-04-05) | 27 กันยายน ค.ศ. 2003 (2003-09-27) | 23 ตุลาคม ค.ศ. 2004 (2004-10-23) | 9 ธันวาคม ค.ศ. 2006 (2006-12-09) |
การผลิต

ตัวซีรีส์ถูกผลิตโดยบริษัทวาร์ปสตาร์ (Warpstar Inc.) ซึ่งเป็นบริษัทที่ก่อตั้งจากการลงทุนร่วมกันระหว่างนินเท็นโดกับบริษัทฮาลแลบบราโทรี (HAL Laboratory, Inc.)
โซจิ โยชิกาวะ ผู้ผลิตได้พูดถึงความท้าทายในการสร้างอนิเมะว่า เขารู้สึกกังวลว่าอนิเมะที่มาจากวิดีโอเกมส่วนใหญ่มักไปได้ไม่ค่อยดี แต่เมื่อเวลาผ่านไป เขากล่าวว่าตนเห็นความแข็งแกร่งของตัวละคร และรู้สึกว่ามีโอกาสประสบความสำเร็จ
บางครั้งในซีรีส์มีการอิงเนื้อหาจากวัฒนธรรมต่างชาติ ในตอน "A Novel Approach" ได้มีการนำเสนอนวนิยายชื่อว่า Pappy Pottey and the Fool's Stone—เป็นรุ่นล้อเลียนของ แฮร์รี่ พอตเตอร์กับศิลาอาถรรพ์—ที่โด่งดังในแคปปีทาวน์
การผลิต > ความแตกต่างจากเกม

อนิเมะนี้ถูกตรวจสอบโดยคนเดียวกันที่ทำงานเกี่ยวกับเกม รวมไปถึงมาซาฮิโระ ซากุไร ผู้สร้างเคอร์บี ในการสัมภาษณ์กับ แฟมิซือ เขากล่าวว่า "ผมได้มีส่วนร่วมอย่างมากในการผลิตอนิเมะ จุดประสงค์หลักคือสร้างอนิเมะที่ทำให้เด็กและพ่อแม่มีความสุข ในตอนแรก 'เคอร์บี' เป็นเกมที่แม้แต่มือใหม่ก็สนุกสนานไปกับมัน...."
การผลิต > การปรับตัวของโฟร์คิดส์

ในตอนที่โฟร์คิดส์โปรดักชันส์และพากย์เป็นภาษาอังกฤษสำหรับอเมริกาเหนือ ตัวอนิเมะถูกแก้ไขใหม่: เนื้อหาที่ไม่เหมาะสมต่อผู้รับชมชาวอเมริกันกับแคนาดา เช่น ปืนกับเครื่องดื่มแอลกอฮอล์ ถูกตัดออกโดยสมบูรณ์ และบางอันถูกปรับให้มีความรุนแรงน้อยลง ตัวอักษรที่มองเห็นได้ ไม่ว่าจะเป็นภาษาอังกฤษ, ภาษาญี่ปุ่น หรือแม้แต่ภาษาที่ไม่มีความหมายก็ถูกลบออก อย่างไรก็ตาม สิ่งที่อิงถึงอาหารและวัฒนธรรมญี่ปุ่น (เช่น โอนิงิริ) ไม่ได้ถูกลบ แต่เขียนเพิ่มข้อมูลอาหารลงไป
Michael Haigney ได้กล่าวในการสัมภาษณ์ว่า ทาง Fox Network ไม่ยอมออกอากาศตอน "A Dental Dilemma" เพราะมันแสดงภาพพจน์ของทันตแพทย์ในมุมมองที่ไม่ดี และทำให้เด็ก ๆ กลัว (ถึงแม้ว่าเนื้อเรื่องมีจุดประสงค์ให้เด็ก ๆ แปรงฟัน และถ้าคิดว่าฟันผุ ก็ต้องไปหาหมอฟันก็ตาม)
การผลิต > ประวัติการเผยแพร่

ตัวซีรีส์เริ่มออกอากาศในประเทศญี่ปุ่นในวันที่ 28 มิถุนายน ค.ศ. 2007 บนสถานีโทรทัศน์โตเกียวเอ็มเอ็กซ์ จากนั้นในวันที่ 21 มิถุนายน ค.ศ. 2008 ทางสหรัฐได้ออกอากาศในตอนเช้าวันเสาร์ในเวลา 11 นาฬิกาตามเขตเวลาตะวันออก บทโฟร์คิดส์ทีวี โดยสามารถดูซีรีส์ผ่านทางบริการวิดีโอและบนเว็บ www.4Kids.tv อย่างไรก็ตาม รายการนี้ถูกเอาออกจากเว็บไซต์ในเดือนตุลาคม ค.ศ. 2009 โดยทางโฟร์คิดส์เอนเตอร์เทนเมนต์ ถือสิทธิ์ของรายการถึงเดือนกันยายน ค.ศ. 2009 พิธีกรจากโฟร์คิดส์ฟอรัมกล่าวในเดือนพฤศจิกายน ค.ศ. 2009 ว่าโฟร์คิดส์ไม่ได้ถือลิขสิทธิ์อีกต่อไป ตั้งแต่วันที่ 21 พฤษภาคม ค.ศ. 2009 เว็บไซต์โตเกียวเอ็มเอ็กซ์ได้นำรายการนี้ออกไปแล้ว
ตั้งแต่ ค.ศ. 2009 ตัวซีรีส์ได้ปรากฏบน Everyone's Theater Channel สำหรับวีในประเทศญี่ปุ่นเท่านั้น แต่ละตอนมีค่า 100 วีพอยน์ แต่ทางนินเท็นโดได้ยกเลิกการออกอากาศของวี โนะ มะ แชนแนล (Wii no Ma channel) ในวันที่ 30 เมษายน ค.ศ. 2012
ตอนพิเศษที่ใช้แอนิเมชัน CG ชื่อว่า "Take it Down!! The Crustation Monster Ebizou" (ญี่ปุ่น: 倒せ!!甲殻魔獣エビゾウ; โรมาจิ: Taose!! Kōkaku Majū Ebizou) ถูกเผยแพร่ในวี โนะ มะ ในประเทศญี่ปุ่นเมื่อวันที่ 9 สิงหาคม ค.ศ. 2009 ซึ่งรุ่นระบบภาพสามมิติของตอนนี้ถูกพากย์โดยโฟร์คิดส์แล้วถ่ายทอดสดสองตอนบนนินเท็นโด 3ดีเอส ในเดือนมกราคม ค.ศ. 2012 ภายใต้ชื่อ "Kirby 3D" และตอนเผยแพร่เกม เคอร์บีสดรีมคอลเลกชัน สำหรับวันครบรอบ 20 ปี ผู้เล่นสามารถดูสามตอนจากซีรีส์ในวีได้